Kalamaraton

Kalamaraton on Suomessa vuosittain järjestettävä kalastuskilpailu, jonka päämääränä on 2–3-henkisin joukkuein pyydystää mahdollisimman monta eri kalalajia vuorokauden aikana. Ensimmäinen Kalamaraton järjestettiin Helsingissä vuonna 2001. Helsingin lisäksi Kalamaratonia on järjestetty Kotkassa vuodesta 2008 alkaen, Joensuussa vuodesta 2012 alkaen ja Turussa vuodesta 2014 alkaen. Kilpailu järjestetään kerran vuodessa; Helsingin ja Kotkan kilpailut samanaikaisesti toukokuussa, Turun kilpailu viikko Helsingin kilpailun jälkeen ja Joensuun sisävesikilpailu kesäkuussa. Kilpailun järjestää Suomalaisen kalastusmatkailun edistämisseura ry, tuttavallisemmin SKES.

Käytetyin kalastusväline Kalamaratonissa on mato-onki. Lisäksi virveli ja pilkki kuuluvat monien joukkueiden vakiovälineistöön. Perhovälineilläkin ovat jotkut joukkueet kalastaneet. Käytettyjen välineiden tulee kilpailun yleissääntöjen mukaan olla nk. aktiivivälineitä, eli pyydykset eivät ole sallittuja, vaan kala on koukutettava suusta. Kilpailun aikana kalastetaan yleensä useissa eri paikoissa, koska useat kalalajit ovat kovin paikkasidonnaisia. Itse kalastuksen pitää tapahtua rannalta käsin, mutta kalapaikasta toiseen saa liikkua haluamallaan tavalla, vaikka veneellä niin halutessaan.

Saaliskalan koolla ei kilpailussa ole merkitystä, mutta kalojen alamittasäädöksiä on kuitenkin noudatettava. Esimerkiksi kolmen sentin pituinen liejutokko ja metrin pituinen hauki ovat kilpailussa samalla viivalla.

Kilpailun voittaa joukkue, joka vuorokauden aikana onnistuu pyytämään suurimman määrän eri kalalajeista saatavia lajipisteitä. Tasapistetilanteissa sijoitukset ratkaistaan sen mukaan, milloin joukkueen ensimmäiset kymmenen kalalajia (Joensuussa seitsemän) on käyty hyväksyttämässä tuomaristolla.

Tähän mennessä suurin Kalamaratonissa saavutettu lajipistemäärä on 32. Kyseiseen lajimäärään ylsi SKES-Taimentiimi Helsingin Kalamaratonissa vuonna 2014. Suomessa on tavattu 103 kalalajia, mutta useat näistä kaloista ovat hyvin harvinaisia tai eivät edes liiku siellä, missä Kalamaraton-kilpailuja järjestetään. 

Sijoitukset Helsinki, suluissa saatujen lajien määrä
 Vuosi  1. Sija  2. Sija  3. Sija 2001  RKTL:n vapakalastajat (18)  Norski (16)  Tuhdit (14) 2002  Pietarit (15)  XXL (14)  Raputiimi (14) 2003  SKES-Taimentiimi (16)  Pietarit 1 (16)  ERÄ-lehti (16) 2004  Pietarit 1 (19)  Team Teisti (15)  Helsingin Kalamiespiiri (15) 2005  Pietarit 1 (21)  Symbioosin kalakerho (18)  Taimentiimi (18) 2006  Symbioosin kalakerho 1 (21)  ERÄ-lehti (19)  Pietarit (19) 2007  Pietarit 1 (21)  Symbioosin kalakerho 1 (20)  AC Delirium (19) 2008  Symbioosin kalakerho (24)  SKES-Amatöörit (20)  Kuningaskalastajat (20) 2009  Kuningaskalastajat (24)  AC Delirium (23)  AC  Tremens (22) 2010  SKES-Amatöörit (28)  ERÄ-lehti (23)  XXL-kalastajat (23) 2011  AC Delirium (27)  KiloHAIL (24)  Symbioosin kalakerho (23) 2012  AC Delirium (30)  Symbioosin kalakerho 1 (27)  SKES-Taimentiimi (27) 2013  AC Delirium (30)  Kalapuikot (29)  Kuningaskalastajat (28) 2014  SKES-Taimentiimi (32)  XXL-Kalastajat (30)  Kalapuikot (28) 2015  Siloneula (31)  Kalapuikot (31)  Töt-törö (30)

Sijoitukset Kotka, suluissa saatujen lajien määrä
 Vuosi  1. Sija  2. Sija  3. Sija 2008  Pietarit 1 (17)  ERÄ-lehti (12)  SKES-Törkyturvat (11) 2009  Pietarit 1 (17)  Kalavale (15)  SKES-Törkyturvat (9) 2010  Team Teisti (19)  Team Kalavale (16)  SKES-Törkyturvat (14) 2011  Team Teisti (15)  Kymin Naaraajat (14)  ERÄ-lehti (12) 2012  Team Teisti (25)  Kalavale (19)  Kymin Naaraajat (18) 2013  Kluuvinlahden Kalastajat: Villi Lohi! (22)  HKV Legends (19)  P.A.S. kalassa (18) 2014  Kluuvinlahden Kalastajat: Villi Lohi! (22)  Kymin Naaraajat (20)  Team Saka (17) 2015  Kluuvinlahden Kalastajat: Villi Lohi! (21)  Kala ja kulaus (20)  Kalavale (19)

Sijoitukset Joensuu, suluissa saatujen lajien määrä
 Vuosi  1. Sija  2. Sija  3. Sija 2012  Sillinkutojat (13)  Lesnan Naputtajat 1 (12)  Kymin naaraajat (12) 2013  Sillinkutojat (18)  Lesnan Naputtajat 1 (17)  SKES-Taimentiimi (16) 2014  Lesnan Naputtajat 1 (17)  Sillinkutojat (17)  SKES-Taimentiimi (16) 2015  Lesnan Naputtajat 1 (18)  Lesnan Naputtajat 3 (15)  Joukkue (14)

Sijoitukset Turku, suluissa saatujen lajien määrä
 Vuosi  1. Sija  2. Sija  3. Sija 2014  SKES-Taimentiimi (24)  Bouillabaisse (22)  LT Barbatula (21) 2015  Lt Barbatula (24)  SKES-Taimentiimi (24)  Koukut Korvassa (23)

Lähteet

Luokka:Kalastus Suomessa
Luokka:Suomen tapahtumat